Diari Oficial de la Generalitat Valenciana


Sumari del DOGV 5188, del 31-01-2006 (2006/656)

Bases específiques que han de regir les convocatòries dels processos per a la selecció de les places d'oficial de la policia local incloses en l'oferta d'ocupació pública de l'Ajuntament de Tavernes de la Valldigna.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/656


Data del document
:   13-01-2006

Organisme emissor
:   Ajuntament de Tavernes de la Valldigna

Tipus de document
:   Convocatòria

Descriptors 

:   * Tavernes de la Valldigna
    * policia
    * administració local
    * concurs administratiu

Bases específiques que han de regir les convocatòries dels processos per a la selecció de les places d'oficial de la policia local incloses en l'oferta d'ocupació pública de l'Ajuntament de Tavernes de la Valldigna. [2006/F656]  
Mitjançant el present anunci, es posa en coneixement de tots els interessats que pel Decret de la Regidoria Delegació d'Urbanisme, Personal, Foment Local i Administració, de data 13 de gener de 2006, s'han aprovat les bases que literalment es transcriuen a continuació:  
Bases específiques que han de regir les convocatòries de les proves selectives per a proveir en propietat les places d'oficial de la policia local incloses en l'oferta d'ocupació pública d'aquest ajuntament  
1. Objecte  
L'objecte de la present convocatòria de proves selectives és la provisió en propietat de dos places d'oficial de la policia local, vacants en la plantilla de personal funcionari d'aquest ajuntament, que figuren incloses en l'oferta pública d'ocupació d'aquest ajuntament.  
Les places d'oficial estan classificades en l'escala d'administració especial, subescala de servicis especials, classe de policia local i els seus auxiliars, enquadrades en l'escala bàsica, categoria d'oficial, grup C, d'acord amb la titulació exigida per al seu ingrés.  
La provisió d'aquestes places s'efectuarà per mitjà del procediment de promoció interna, per mitjà del sistema de concurs oposició. Si aquestes places no són cobertes pel torn de promoció interna s'oferiran al torn de mobilitat entre oficials de les policies locals de la Comunitat Valenciana mitjançant el procediment de concurs de mèrits. Si tampoc són cobertes per aquest torn de mobilitat, s'oferiran pel torn lliure mitjançant el procediment de concurs oposició.   
2. Requisits dels aspirants  
A) Amb caràcter general:   
. No patir cap malaltia ni defecte físic que els impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques establert en l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic (DOGV 02.12.2005).  
. Estar en possessió dels permisos que habiliten per a la conducció de les classes B en condicions per a accedir al permís BTP, i A que permeta la conducció de motocicletes de qualssevol característiques de potència o relació potència/pes.  
. No haver sigut separat, per mitjà d'expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
. Estar en possessió del títol de Batxiller Superior o equivalent, o complides les condicions per a obtindre'l en la data en què finalitze el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.  
B) Amb caràcter específic:  
B.1. Torn de promoció interna.  
a) Ser funcionari de carrera, integrat en la subescala de servicis especials, escala bàsica, categoria d'agent de policia d'este ajuntament.  
b) Haver romàs, almenys, dos anys com a funcionari de carrera en la categoria d'agent de policia en este ajuntament.  
B.2. Torn de mobilitat.  
. Ser funcionari de carrera, categoria d'oficial, integrat en la subescala de servicis especials, classe de policia local i els seus auxiliars, de qualsevol dels municipis de la Comunitat Valenciana.  
. Haver romàs, almenys, dos anys com a funcionari de carrera en el lloc de treball des del qual es concursa.  
. No faltar menys de cinc anys per a passar a la situació de segona activitat.  
. No trobar-se suspés ni inhabilitat en ferm per a l'exercici de funcions públiques. Si es produïx la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de tal aspirant.  
B.3. Torn de lliure.  
. Tindre la nacionalitat espanyola.  
. Tindre complits 18 anys, sense excedir l'edat de 30 anys. Només a l'efecte de l'edat màxima, es compensarà el límit amb els servicis prestats anteriorment a l'administració local com a policia local o auxiliar de policia local.  
. Tenir una estatura mínima de 1,65 metres per als homes i 1,60 per a les dones.  
3. Proves selectives (promoció interna, i si és el cas, torn lliure: concurs oposició)  
3.1. Fase prèvia.  
De caràcter obligatori i eliminatori.   
Abans de començar les proves de coneixement del temari, es farà un exercici o prova psicotècnica aptitudinal i de personalitat.  
Prova psicotècnica: es realitzarà d'acord amb els criteris continguts en l'annex III de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic (DOGV 02.12.2005).  
La superació d'esta prova en els municipis de la Comunitat Valenciana, expressament homologats per l'Institut Valencià de Seguretat Pública, tindrà una validesa d'un any des de la seua realització, i eximirà durant este període l'aspirant de tornar a realitzar-la.  
3.2. Fase d'oposició. Constarà dels exercicis següents:  
Abans de l'inici de les proves, els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'oficial de la policia local, i també que no estan impedits o incapacitats per a l'accés a la funció pública.  
3.2.1. Primer exercici: proves d'aptitud física.  
De caràcter obligatori i eliminatori.  
Consistirà a superar proves d'aptitud física que posen de manifest la capacitat per a l'exercici del lloc de treball, i s'ajustarà al que disposa l'annex I de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per la selecció dels policies locals de la Comunitat Valenciana en les proves físiques, psicotècniques i de reconeixement mèdic (DOGV 02.12.2005).  
La corporació declina tota responsabilitat que es derive dels accidents que es pogueren produir com a conseqüència d'este exercici.  
Els aspirants hauran d'acudir proveïts de vestimenta i calçat esportius.  
3.2.2. Segon exercici: qüestionari tipus test.  
De caràcter obligatori i eliminatori.   
Consistirà a contestar correctament per escrit un qüestionari de 75 preguntes tipus test, amb quatre respostes alternatives, una de les quals és certa.  
Les contestacions errònies es valoraran negativament amb una penalització equivalent a un terç del valor de cada contestació correcta. Les respostes en blanc no penalitzaran.  
El temps màxim de realització d'este exercici serà d'un màxim de 90 minuts, sobre els temes relacionats en els grups I a IV, ambdós inclusivament, del temari que s'indica en l'annex d'estes bases.  
La qualificació d'este exercici serà de 0 a 10 punts, i hauran d'obtindre un mínim de 5 punts per a superar-lo.  
3.2.3. Tercer exercici: pràctica.supòsit policial.   
De caràcter obligatori i eliminatori.  
Consistirà en la realització d'un exercici escrit amb una duració màxima d'una hora, que fixarà el tribunal abans de la realització d'aquest, que versarà sobre el desenvolupament d'un supòsit policial sobre les activitats, funcions i servicis propis de l'ocupació d'oficial, així com, si és el cas, sobre la redacció de documents policials.  
Es valorarà la claredat i l'exposició de totes les actuacions i mesures que hagen d'adoptar-se en relació amb el supòsit plantejat. Es podran acompanyar o fixar sobre plànol que aporte el tribunal les actuacions policials.  
En tot cas, la qualificació d'este exercici serà de 0 a 10 punts, i hauran d'obtindre un mínim de 5 punts per a superar-lo.  
3.2.4. Quart exercici: prova de reconeixement mèdic.   
De caràcter obligatori i eliminatori.   
La superació d'esta prova, homologada expressament per l'IVASP, tindrà una validesa d'un any des de la seua realització, i estaran exempts de realitzar-la aquells que, en aquest període, l'hagen superada, sempre que no es produïsquen malalties que, segons el parer del tribunal mèdic, justifiquen tornar-les a passar.  
Serà obligatori i eliminatori amb la qualificació d'apte o no apte d'acord amb els criteris continguts en l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per la selecció dels policies locals de la Comunitat Valenciana en les proves físiques, psicotècniques i de reconeixement mèdic. (DOGV 02.12.2005)  
El facultatiu o facultatius que realitzen el reconeixement mèdic seran designats per l'alcalde president i emetran un informe sobre l'aptitud dels aspirants segons el quadre d'exclusions contingut en l'ordre.  
3.2.5. Cinqué exercici: desenvolupament del temari.  
De caràcter obligatori i eliminatori.  
Consistirà a desenvolupar per escrit durant un temps màxim d'una hora i 30 minuts, dos temes triats per l'aspirant de quatre extrets per sorteig dels grups I al IV (un tema de cada grup), ambdós inclusivament, dels que componen el temari de l'annex d'estes bases. Els temes seran llegits en sessió pública davant del tribunal, que podrà formular les preguntes o aclariments que sobre estos considere oportunes. Es valorarà la claredat d'idees i el coneixement sobre els temes exposats.  
La qualificació d'este exercici serà de 0 a 10 punts, i seran eliminats els aspirants que no aconseguisquen una puntuació mínima de 5 punts.  
3.2.6. Sisé exercici. Coneixements de l'entorn sociolocal.  
De caràcter obligatori i eliminatori.  
Consistirà en l'exposició per escrit d'un tema dels que componen el grup V del temari de l'annex d'aquestes bases en un temps màxim d'una hora. Es valoraran els coneixements exposats, la claredat en l'exposició, netedat, redacció i ortografia, el qual, en tot cas, serà llegit per l'aspirant en sessió pública davant del tribunal.  
La qualificació d'este exercici serà de 0 a 5 punts, i s'haurà d'obtindre un mínim de 2,5 punts per a superar-lo.  
3.2.7. Seté exercici. Coneixement del valencià.   
De caràcter obligatori i no eliminatori.  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada i d'acord amb la normativa sobre l'ús del valencià de la Generalitat Valenciana.  
La duració serà establida pel tribunal en vista de la dificultat de l'exercici proposat; s'adequarà la dificultat a la categoria de la plaça convocada.  
Este exercici serà avaluat entre 0 i 10 punts.  
3.2.8. La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció. Hauran de rebutjar-se a aquests efectes totes les puntuacions màximes i mínimes quan entre aquestes hi haja una diferència de 4 punts o més; servirà, si és el cas, com a punt de referència la puntuació màxima obtinguda. La diferència serà de 2 punts quan es tracte de valorar els temes de l'entorn sociolocal i els coneixements del valencià.  
3.3. Fase de concurs.  
Finalitzada la fase d'oposició, es valoraran els mèrits aportats pels aspirants que l'hagen superada, d'acord amb el barem de mèrits inclòs en l'annex de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits en els concursos oposició convocats per a la selecció dels membres dels cossos de policia local de la Comunitat Valenciana (DOGV 02.12.2005).  
4. Proves selectives (torn de mobilitat, concurs de mèrits)  
El concurs per a cobrir les places per torn de mobilitat s'ajustarà a les normes següents:  
Abans de començar la valoració dels mèrits aportats, es faran als aspirants les següents proves i exercicis:  
4.1. Prova aptitudinal i de personalitat i reconeixement mèdic preceptiu.   
Tant l'exercici psicotècnic com el de reconeixement mèdic seran eliminatoris, amb la qualificació d'apte o no apte.   
Prova psicotècnica:  
Es realitzarà d'acord amb els criteris continguts en l'annex III de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic (DOGV 02.12.2005).  
La superació d'esta prova en els municipis de la Comunitat Valenciana, expressament homologats per l'Institut Valencià de Seguretat Pública, tindrà una validesa d'un any des de la seua realització, i eximirà durant este període l'aspirant de tornar a realitzar-la.  
Reconeixement mèdic:  
La superació d'esta prova, homologada expressament per l'IVASP, tindrà una validesa d'un any des de la seua realització; estaran exempts de realitzar-la aquells que, en aquest període, l'hagen superada, sempre que no es produïsquen malalties que, segons el parer del tribunal mèdic, justifiquen tornar-les a passar.  
Serà obligatori i eliminatori amb la qualificació d'apte o no apte d'acord amb els criteris continguts en l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per la selecció dels policies locals de la Comunitat Valenciana en les proves físiques, psicotècniques i de reconeixement mèdic (DOGV 02.12.2005).  
El facultatiu o facultatius que realitzen el reconeixement mèdic seran designats per l'alcalde president, i emetran un informe sobre l'aptitud dels aspirants segons el quadre d'exclusions contingut en l'orde.  
4.2. Concurs de mèrits:  
La totalitat dels mèrits al·legats i qualssevol altres dades que s'aporten, hauran d'estar referits a la data d'acabament del termini de presentació d'instàncies.  
Els mèrits al·legats i justificats documentalment en formular-se la sol·licitud per a prendre part en el concurs, es valoraran d'acord amb el barem establit en l'annex de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de policia local de la Comunitat Valenciana, pel torn de mobilitat (DOGV 02.12.2005).  
Una vegada transcorregut el termini de presentació d'instàncies, estes són vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública, i en este cas haurà de comunicar-se tal circumstància a l'ajuntament convocant de la plaça oferida i adjudicada.  
En qualsevol moment del procés d'adjudicació podrà demanar-se formalment als interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren necessaris per a una correcta valoració.  
5. Legislació aplicable  
En tot allò no previst en les presents bases específiques, s'aplicarà el que s'estableix a les bases generals que han de regir les convocatòries de les proves selectives per a la selecció de les places de membres de la policia local incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions esmentades en les referides bases generals.  
ANNEX  
Programa de temes  
El programa de temes és el que s'estableix a l'annex A.2 de l'Ordre d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril de 2001, pel qual s'estableixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia. (DOGV 24.07.2001).  
Grup I. Dret constitucional i administratiu: Temes de l'1 al 10.  
Grup II. Règim local i policia. Temes de l'11 al 20.  
Grup III. Dret penal, policia administrativa i psicosociologia. Temes del 21 al 33.  
Grup IV. Policia de trànsit i circulació. Temes del 34 al 43.  
El grup V és el següent:  
Grup V. Coneixement entorn sociolocal d'este municipi.  
Tema 44. El terme municipal de Tavernes de la Valldigna. Característiques físiques generals, límits, partides, camins, vies veïnals. Llista de carrers del nucli urbà de la ciutat i de la platja. Xarxa viària: característiques, punts i moments d'especial atenció. Els centres escolars: ubicació. Principals infraestructures municipals de caràcter cultural, esportiu, etc.  
Tema 45. Història del municipi de Tavernes de la Valldigna. Costums i tradicions. Festes. Indústria. El turisme a Tavernes de la Valldigna. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats. Ordenances i reglaments municipals aprovats per l'Ajuntament de Tavernes de la Valldigna.  
Tavernes de la Valldigna, 13 de gener de 2006.. El cap de l'Activitat 04 de Recursos Humans i Gestió de Personal: Valentín Vercher Manclús.